“[Lorato] ga lo itshware ka tsela e e sa tshwanelang.” (1 Bakorintha 13:5) Le fa Jesu a ne a itshokela batho, o ne a sa rotloetse go itshwara ka tsela e e sa siamang, go itimokanya kgotsa mekgwa epe fela e e sa siamang. Go na le moo, o ne a kgala dilo tseo a tiisitse. (Mathaio 23:13) O ne a re: “Gonne yo o ratang go dira dilo tse di bosula o tlhoile lesedi [la boammaaruri].”—Johane 3:20. 16 Fa Jesu a sena go tlhalosa gore lebaka le le ka dirang gore Mokeresete wa boammaaruri a tlhale ke fa molekane wa gagwe a dirile boitsholo jo bo sa siamang jwa tlhakanelodikobo, o ne a bua ka “ba ba nang le mpho” ya go sa tsene mo lenyalong. O ne a re: “A yo o ka go tsholang a go tshole.” (Math. 19:10-12) Bakeresete ba le bantsi ba ile ba tlhopha go sa tsene mo lenyalong ka gonne ba batla go tlhoma mogopolo mo tirong ya ga Jehofa. Re tshwanetse go ba akgolela se ba se dirang.